Сравниха екипа на Григор с картина на прочут художник | Извън терена | Новини от България и Света | OFFNews.bg
OFFNews Последна промяна на 15 февруари 2020 в 10:00 1574 0
С картина на прочут художник бяха сравнени новите екипи на най-добрия ни тенисист Григор Димитров от феновете му. Облеклото му за корта, създадено от "Найки" продължава да придизвиква бурен интерес и коментари.
В Ротердам, където отпадна във втори кръг, българинът беше с фланелка, която беше оприличена на колажа "Охлюв" на французина Анри Матис, направен през 1952-1953 година, което се намира в галерията за модерно изкуство "Тейт" в Лондон.
Григор е ценител на изобразителното изкуство и е споделял, че харесва картината "Целувката" на австрийския символист Густав Климт, припомня "24 часа".
В момента българинът е Монте Карло, където се подготвя за турнира в Акапулко. Навръх 14 февруари той качи снимки, с които отново породи дискусии има ли ново гадже след раздялата с Никол Шерцингер.
"Недостатъците ти са идеални за сърцето, на което му е писано да те обича", написа Григор, което е цитат от Трент Шелтън (Trent Shelton). На друга снимка пък се вижда мече от изкуствени рози.